Kvite polkadottar på raud bakgrunn.
**Polkadott** (engelsk *polka dot*, 'polkaprikk') er eit mønster av runde prikker av same storleik eller ein prikk i eit slikt menster.
Mønsteret blei populært i England i siste halvdel av 1800-talet. Truleg fekk det namn på same måte som andre polka-ord frå denne tida, med bakgrunn i den samtidige farsotten for polkadans.

Kvinne i polkadott-kjole (1889) av József Rippl-Rónai.

Bruk
----

Polkadott-mønster blir mykje brukt på klede, leiker og møblar eller interiør.
Dem venezuelanske motedesignaren Carolina Herrera brukte polkadottar på dei fleste kjolane ho utforma seint på 1980- og tidleg på 1990-talet, i tillegg til på eskene for parfymane Carolina Herrera, Herrera For Men, Aquaflore og Flore.

I Tour de France bruker ein ei kvit trøye med raude polkadottar for den som har flest klatrepoeng i løpet av meisterskapet.

I kulturen
----------

Omgrepet blir brukt i jazz-standarden «Polka Dots and Moonbeams», ein song med musikk Jimmy Van Heusen og tekst av Johnny Burke som kom ut i 1940. Dette var den første hitten til Frank Sinatra med Tommy Dorsey Orchestra. Songen er blant dei 100 mest innspelte jazz-standardane. Mønsteret har også ei viktig tyding i teksten til popsongen «Itsy Bitsy Teenie Weenie Yellow Polkadot Bikini» skriven av Paul Vance og Lee Pockriss. Denne blei lansert i 1960 av Brian Hyland.

Musikalfilmen *The Gang's All Here* frå 1943, regissert av Busby Berkeley, inneheldt eit større nummer kring «The Polka-Dot Polka». Denne songen var skriven av Harry Warren og Leo Robin, og sungen av Alice Faye med Busby Berkeley-dansarane.

Kunstnaren Yayoi Kusama bruker ofte polkadottar i verka sine, som i installasjonen *Ascension of Polkadots on the Trees* ved Singapore-biennalen i 2006.

Galleri
-------

* Fotografi av amerikansk kvinne med kjole med polkadottmønster på 1860-talet.Fotografi av amerikansk kvinne med kjole med polkadottmønster på 1860-talet.
* Jentekjole med polkadottar frå rundt 1869.Jentekjole med polkadottar frå rundt 1869.
* Dronning Emma av Hawaii med polkadottmønstra klede rundt 1870-talet.Dronning Emma av Hawaii med polkadottmønstra klede rundt 1870-talet.
* Parismote med polkadottar frå 1911.Parismote med polkadottar frå 1911.
* Kjole med polkadott-mønster frå 1959.Kjole med polkadott-mønster frå 1959.
* Minikjole med polkadottar frå Biba på 1960-talet.Minikjole med polkadottar frå Biba på 1960-talet.
* Førstedame Betty Ford sin gule kjole med gule polkadottar frå 1974.Førstedame Betty Ford sin gule kjole med gule polkadottar frå 1974.
* Barnekjole med polkadott-mønster.Barnekjole med polkadott-mønster.
* Kvinne i polkadott-drakt i 2015.Kvinne i polkadott-drakt i 2015.
* Ascension of Polkadots on the Trees av Yayoi Kusama.*Ascension of Polkadots on the Trees* av Yayoi Kusama.
* Bordduk med polkadott-mønster.Bordduk med polkadott-mønster.

Kjelder
-------

* *Denne artikkelen bygger på «Polka dot» frå Wikipedia på svensk, og «Polka dot» frå Wikipedia på engelsk den 28. april 2020.*

1. ↑  «polkadott» i *Det Norske Akademis ordbok*
2. ↑  «polka», *Oxford English Dictionary*, «On account of the popularity of the dance, polka was prefixed as a trade name to articles of all kinds (cf. quot. 1898 in 1); e.g. the polka curtain-band (for looping up curtains), polka-gauze, polka hat; {polka-dot}, a pattern consisting of dots of uniform size and arrangement; also fig. attrib. or as adj. and as v. trans.; hence polka-dotted adj.»
3. ↑  «Embroidered Polka Dots Lace Top». *www.joycard.gr*. Arkivert frå originalen 16. november 2016. Henta 15. november 2016.
4. ↑  «Jazz Standards Songs and Instrumentals (Polka Dots and Moonbeams)». *www.jazzstandards.com*. Henta 23. januar 2018.
5. ↑  Gregory May (17. oktober 2008), *The Polka-Dot Polka*, henta 24. oktober 2018
6. ↑  *The Gang's All Here*, henta 25. september 2017
7. ↑  Lylynguyen. «"Queen of Polka dots" holds exhibit in Vietnam». VX Art News. Arkivert frå originalen 23. oktober 2013. Henta 13. mai 2014.
8. ↑  Nachmann, Ron. «Of obliteration and polka dots: films on the vividly obsessive art of Yayoi Kusama». Dangerous Minds. Henta 13. mai 2014.

Bakgrunnsstoff
--------------

 Commons har multimedium som gjeld: **Polkadott**